钦定古今图书集成/明伦汇编/官常典/第338卷 > 康熙元年
## 钦定古今图书集成/明伦汇编/官常典/第338卷 > 康熙元年

《大清会典》。康熙元年、

谕、“推选武职官员、著照铨选文官例。凡遇选期。兵部”

会同兵科山东道《封签掣签》。

是年题准、凡有钱粮、各衙门须将收存并支放实数、详细开送京畿道、以凭稽核

康熙二年

《大清会典》。康熙二年

谕、“各御史差遣差回者、论其回道日期。”未差者、论其

到任日期差未满撤回及复补者。论其缴敕及补任日期。不必照前新旧间开。就其中日月深者在前开列具奏

是年议准：“凡遇大选、急选推陞，满、汉科道官与吏部司官，俱先期议缺，疏内同列衔具题。” 又议准：河南道管理事烦，满、汉掌道御史及汉军协理御史止有三员，料理乏人，添设满、汉御史各一员协理。其满洲、汉军协理河南道御史，照例一年一换。汉协理御史用差过两次者协理。无差。过两次者，或差过一次，或试御史，札委协理。六个月一换。期满更替。不再具题。

是年题准：“五城审理事件，限二十日完结，每月两次，将已未完之案，分别开报都察院注销。其未完事件，两个月一奏报。如限内难结者，合呈明宽限。”

康熙四年

《大清会典》：“康熙四年，议准御史稽察各部院衙门河。”

南道稽察吏部，江南道稽察户部，浙江道稽察礼部，山东道稽察刑部，山西道稽察兵部，陕西道稽察工部。月终察明，用各该道印信具题。是年题准，河南道添设满、汉协理御史各一员。俱应停止。

康熙五年

《大清会典》：“康熙五年，题准巡盐除长芦差近不议外”，

两淮、两浙、河东御史，以到任日为始，扣至九个月，即行报满。都察院预为题差。新差御史照定期赴任接征，不得一日空悬。

康熙六年

《大清会典》。“康熙六年题准盐差御史，遇闰月之年，令”

《连闰》在任十三个月算一年差满考核。近差扣至十一个月报满，远差扣至十个月报满。如无闰之年仍旧照例遵行。

康熙七年

《大清会典》：“康熙七年，题准巡视盐课，各带番、译、满、汉。”

文笔帖式一员

是年，议准“巡盐御史将地方官员贤者举荐，不肖者题参，以示劝惩。长芦所辖方面官三十七员，应荐一员；有司官三百四十四员，应荐五员；河东所辖方面官三十九员，应荐一员；有司官二百四十四员，应荐三员；两淮所辖方面官四十五员，应荐二员；有司官三百一十七员，应荐五员；两浙所辖方面官二十七” 员，应荐一员；有司官一百五十七员，应荐二员。“如无堪荐官员，停其荐举。”

是年题准：“河南道既照俸深者掌管，其五道亦照俸深者题请掌管一年，五城亦照俸深者具题差遣，仍以六个月一换。若掌五道御史有缺，将五城御史及在衙门御史内论俸掌管道事。” 又题准停止河南道会同吏、兵二部议缺掣签之例。

又题准：凡在京各衙门文卷、俱于每年八月内送刷

又题准：“停差巡仓御史。”

是年议准巡视盐课，于六部郎中、员外郎及监察御史内，每处选择贤能满、汉官各一员差遣。是年题准：“《本章》既有该道御史并番译满、汉文都事查阅，停其另差掌科御史。”

是年，议准停差“茶马御史，其事宜归并甘肃巡抚兼理。”

康熙八年

员贤否，及察拿恶棍之责。应停六部官员差遣，仍差《御史》。

康熙九年

上谕都察院左都御史明珠：“国家朝仪大体，所在贵”

“于整齐严肃，不止系堂陛之观瞻，亦以见臣心之敬肆。诸王大臣有逾越班行，交相接语，或轻佻嬉笑，礼不逾阶而相与言，又况其甚乎？尔衙门监察御史侍班切近，见而不纠，岂真目未之睹？皆缘畏事徇情，所以如此。都察院职任重大，朕躬有失，尚尔指陈，王及诸臣乃不参奏，揆之事理，实所未协。今后有失仪者，毋得容隐。” 康熙九年八月初四日

上谕“大学士巴泰、索额图、李霨、魏裔介、学士哲尔肯。”

哈占、达都、色黑、马朗古、张凤仪、靳辅、陈敳永，“朕近日披览章疏，于科道官条奏有合于事理裨益政治者，虚怀听纳，不惮见之施行。其所言无益不可行者，非剿袭陈言，则浮泛塞责。尔诸臣宁有不知？今后有言关政理切实可行者，照常票拟，朕亲加裁夺。其或不可行者，若悉下部议，既属无益，徒令章奏繁多，恐反” 致应行政务有所稽违。尔等可详酌事理，以不准行拟旨，朕仍审择而执其中。古之圣帝贤王，虽迩言是察，亦无稽勿听。用言致治之道，盖当如此。康熙九年十二月二十五日。

康熙十年

《大清会典》：“康熙十年题准五掌道御史关系会推会”

议、审理刑名等事。其员缺、将差过一次、及未差御史、挨俸具题、一年一换

又题准：“满监察御史，不分三品、四品，一体令其掌印。”

又题准：“办买草豆、米、面、颜料、䌷缎、布疋等项，户部会同稽察御史公议定价。”

又题准、部院应用各项夫匠、俱行文都察院、转行五城取用

是年议准巡盐御史不拘满、汉，每处止差一员。是年题准两淮、两浙、长芦、河东巡视盐课，添带满文笔帖式一员。

又题准：“巡盐御史有原定驻札衙门催征钱粮、整理盐法。除秤掣盐觔地方仍旧秤掣外，其循例出巡通行停止。”

康熙十一年

《大清会典》。“康熙十一年，议准停差巡盐御史稽察题”

报“事宜归并巡抚，两淮归并安徽巡抚，两浙归并浙江巡抚，长芦归并直隶巡抚，山东运司归并山东巡抚，河东归并山西巡抚。”

康熙十二年

上谕吏部：“国家设立言官，专司耳目，凡政治得失，民”

“生利弊，必须详切条陈，直言无隐，斯为称职。若但敷衍虚文，浮冗剿袭，或以不急之务，草率塞责，非朕广开言路之意。今将科道官亲加考试，其留用各员，著益加勉励，殚心尽职，以副委任。内石文郁、范时起、何名扬才庸无文，不称言职，著革职。尔部即遵谕行。” 《特谕》。康熙十二年八月十二日。

《大清会典》。康熙十二年。

谕：“监试御史，奏章兼书满、汉字，著带笔帖式。”

是年，议准“各省刑名事件，分道御史与掌道管理一同稽核。”

是年题准“掌河南道满御史，亦论俸次请。”

旨掌管。二年一换

是年议准：“巡城满洲、汉军御史，亦照例六个月更换一次。”

又议准：“京畿道差满、汉御史，俱六个月更换一次。”

又议准：“巡抚事务殷繁，盐差势难兼理，仍差御史巡视。”

是年题准、凡盐差随带笔帖式一员。

又题准：旧差报满日，遴遣承差迎接新任，及衙役出入署中，俱行严禁。各差御史，不许额外多带家人，到任后亦不许诸人妄行出入衙署。其四差驻札，多在冲津，过往亲朋官长，往来交际，概行停止。

又题准：“鼓厅系伸理冤枉之事，令满、汉御史各一员，论俸题差，六个月一换。汉军监察御史，应入满御史内论俸差遣。所收词状，各该任内完结。有卷案可查者，限二十日，无卷案可查者，限十日完结。令河南道按日稽查具题。其议结事件，俱造满汉清册存案。”

又题准：“失火致伤人命者，杖一百，交该城照律发落。”

康熙十五年

《大清会典》：“康熙十五年题准巡城满洲、汉军、汉御史。”

俱一年一次更差

又题准：“寺庙庵观内有妇女违禁烧香行走者，责令查拿。”

康熙十六年

《大清会典》。康熙十六年

谕、“凡各衙门审理事件、须速为完结。照注销《钦件》例”

定限每月造册、赴都察院稽察

又题准：内而部院、外而督抚具题并科抄事件、俱造册移送都察院、并六道、以便稽察。

是年，议准“巡盐四差御史，有不病商民，查出盐务隐匿情弊，多得课银以济国赋者，回道考核得实，从优议叙。”

又议准：习汉文满洲御史及汉御史巡盐，不必差笔帖式随往，不习汉文满洲御史，仍带满汉文笔帖式一员。

康熙十七年

《大清会典》：“康熙十七年，议准各省关系三法司具题。”

事件、一揭送都察院、一揭送该道、以便移会公议。至别项具题事止、送都察院、及河南道、各一揭、以便稽察

康熙十八年

上谕九卿、詹事、科道：“自古设立台省，原系朝廷耳目。”

“之官，上之则匡过陈善，下之则激浊扬清，务求知无不言，言无不尽，乃称厥职。近见直言谠论者不过几人，徇私好名者不可胜数。朕自临御以来，略知此情，每期言路诸臣，化其偏私，实陈得失，辅登上理。顷有以风闻请者，试约略论之。如今之章奏已见施行者，虽不明言为风闻，何尝不是风闻？今若开风闻之条” ，使言事者果能奉公无私，知之既确，言之当理，即当敷陈，何必名为风闻方入告也。傥生事之小人，恃为可以风闻，但知己之好恶，必致擅作威福，以行其私，彼言之者既无确见，听之者安能问其是非？故曰：“无稽之言勿听，弗询之谋勿庸。” 正所以诫言之无据，谋之自专也。况天下之大，臣民之众，导之以理，晓之以法，待臣下须宽仁有容，不因细事而即黜之，所以体群工也。用人则随才器，使无求全责备之心，盖以人材有不齐也。若关天下之重，朋党徇私之情，皆国家可参可言之大事，不但科道而已，有志之臣民概可以言之，何在区区风闻之言，能敛戢奸贪之志气哉？治国家者，在有治人，不患无治法尔。康熙十八年八月二十六日

上谕九卿科道：“今将《科道两衙门本章情弊，无益国》”

“计民生之处，一一讲究。卿等必有至公之众论，以佐朕意。卿等但有所见，即直言，不可隐讳。” 自古设立科道，原系朝廷耳目之官，务求知无不言、言无不尽，方称其职。今每见直言谠论者不过几人，徇私好名者不可胜数。即如科道条陈一事，部议妥确，奉旨准行。又有科道官言其不可者：今日之所谓是，明日又转而为非，朝更夕改。部院至于督抚有司，不知今日之事，或行二三日而即更，或行数月而即更，茫无成宪，难取信于天下，岂治道至理哉。举其大概，如举才能一事，是因人材不一，有能理繁者，有有操守者，有练习其事者，自古选贤任能，治之大道，与论俸不同，其法未尝不善，即

世祖皇帝时，亦曾有谕，“常行选择之条，偶有徇私作弊”，

“之人，将不肖寡廉者荐之，因一人而其法遂坏。自朕亲政以来，如盐差、关差数行更换，以后条陈，不知又改几次也。又如户部销筭钱粮一事，因督抚所报不合时价，故部议駮回。而科道辄有言者，以为督抚地方大臣断无虚估价值，肥己行私，凡有销算，皆不应駮查。” 及部议径准督抚之销算，不行再駮，则科道又“以督抚冒破钱粮。一束草原价若干，开销若干；一、石豆原价若干，开销若干。不特草豆为然，凡马匹等项，事事皆有虚冒，部中不行详查，概听督抚开销，以徇情面。” 由此观之，部议不行驳回，则以为徇督抚之私情；駮回，则以为督抚地方大臣，不宜疑其有所虚冒，又恐衙役往来骚扰生事，或应駮、不应駮。何者为是？两说俱无定论，是皆大者，馀悉难述。康熙十八年八月二十九日

康熙十九年

上谕“九卿科道官内陞外转、原以示劝惩也。”今见才

优者犹知惮于外转。其或才力不及，不称言职之人，安于外转道员者甚多，是但以示劝，非所以示惩也。故令九卿、詹事、科道会议，务期得当。魏象枢等奏称：“恐天下不肖之辈，不识朝廷，慎”

“重道员之意，疑为厌薄言路之端” 等语。迩年以来，姚文然、李之芳、施维翰等，内陞未久，即任以大僚督抚，亦因其克尽言职，才能素著之故也。此无论天下智愚不肖，当亦知朝廷无厌薄言路之意矣。其外转者，或系素无建白，或系昧于事理，或系任臆妄言，或系才力不及，原非因其条奏而外转也。又称：近年外转“之科道，并无贪污溺职之一人，而五部郎中俸深陞道如范永茂、高恒豫、卢元培、程汝璞等，赃私累累，劣迹彰彰者不知凡几” 等语。科道外转者，岂并无溺职之一人乎？五部俸深陞道员者甚多，岂尽系贪劣之人乎？如陈丹赤等，优者匿而不言，独举范永茂等四人，不辨贤否，而概言之，可乎？魏象枢“去岁七月内，曾于朕前面奏，科道官所行皆系徇私，有负朝廷耳目之任，罪皆应死。今甫数月，复言历年外转者并无溺职之一人，前后参差，何其速耶？尔等所奏，理不宜批答。因注语内有‘以存国体’之语，故令诸臣知之。至若外转科道，以小品官员用，遂至有伤国体，朕殊不解，故特谕诸臣，示以朕意” 康熙十九年正月二十一日。

上谕吏部：“言官职司耳目，必学识优长、练达政务，乃”

“克胜任。近以科臣孙缵条奏，行取考选，应加考试，因将见任科道各官俱行亲试，观其才品，以昭澄叙。姚缔虞、王曰温、李迥条奏详明，可称言职，并张鹏等俱著留任，其益加勉励，殚心职业，以副任用。傅廷俊、和盐鼎、孙缵才识庸常，不称言职，俱著降三级调用，不准以加级纪录抵销。尔部即遵谕行。” 《特谕》。康熙十九年十月二十日

《大清会典》：“康熙十九年题准每年差满、汉御史各一。”

员稽察钱局、照鼓厅例、具题差遣。至各关差解。送铜觔。崇文门监督、会同御史查验

康熙二十年

《大清会典》：“康熙二十年题准仓粮关系紧要，应差满”

汉御史各一员稽查

康熙二十六年

上谕：“大学士明珠、王熙、宋德宜、余国柱、学士禅布、吴”

“喇岱、额尔赫图、色棱、格舜拜、吴兴祖、徐廷玺、卢琦听政之时，科道侍班，言官自恐失仪，心切畏惧，以致条奏者甚少。凡启奏官员果有失仪，朕自降旨，或其人自为检举，科道侍班罢之诚是。且科道官多起自疏远，进退周旋，未经娴习，朕欲以其建言为要务，虽有小过，朕亦不计也。其宣旨于九卿、詹事、科道，此后科” 道侍班其已之。康熙二十六年四月二十六日

康熙二十七年

上谕：“大学士伊桑阿、梁清标、学士齐穑舜拜、赵山拜。”

里阿喇密、石文桂、卢琦，“近见科道官参人之疏甚多，果有大贪大恶，何不早为参奏？有等人声言纠参，妄行吓诈，希图利己，以致各官不能自安。此等吓诈之人，许即行首告，吏部、都察院通行晓谕。” 康熙二十七年二月二十日

上谕“大学士伊桑阿、学士萨穆哈、石文桂、近日科道”

“《官无条奏者》，建言乃科道专职，祇在不存私心耳。可传谕科道官，有条奏事赴畅春园面奏。” 康熙二十七年六月十一日。

康熙三十一年

上谕：“大学士伊桑阿、阿兰泰、学士德珠、温保、王国昌。”

“近观科道等官竟无条奏者。夫设立科道，特欲其有所建白也。当言之时，应不时具奏。可以此意传与科道官知之。” 康熙三十一年三月二十九日。

上谕吏部、都察院：“国家设立言官，职司耳目，一切吏”

“治民生得失利弊，皆宜殚思毕虑，据实直陈。近见满汉科道官员，建白甚少，殊非朕责望言路之意。嗣后应各矢公忠，研求时务，凡可以裨益国家之事，悉摅所见奏闻，以俟采择。但不得怀挟私情，纷更定例，剿袭陈言，浮泛塞责。其有真知灼见应纠劾者，即行参奏；亦不得暗受嘱托，代人报复，苛责细事，希图倾陷。” 尔部即传谕遵行。特谕。康熙三十一年十月二十三日

康熙三十六年

上谕吏部、都察院：“国家设立都御史及科道官员、以”

“建白为专责，所以达下情而祛壅蔽，职任至重。使言官果能奉法秉公，实心尽职，则闾阎疾苦咸得上闻，官吏贪邪，皆可釐剔。故广开言路，为图治第一要务。近时言官条奏参劾，章疏寥寥。虽间有入告，而深切时政，从实直奏者甚少。此岂委任言路之初指乎？自今以后，凡事关国计民生及吏治臧否，但有确见，即” 应指陈，其所言可行与否，裁酌自在。朝廷，虽言有不当，言官亦不坐罪。自皇子、诸王及内外大臣官员有所为

“贪虐不法并交相比附，倾轧党援，理应纠举之事，务必大破情面，据实指参，勿得畏怯贵要，瞻徇容隐。即朕躬有失，亦宜进言，朕决不加责。其有怀挟偏私，借端倾陷者，朕因言察情隐微，自能洞悉。凡属言官尚各精白乃心，力矢忠谠，以无负朕殷切责望至意。尔部院即传谕行。” 《特谕》：康熙三十六年二月初四日。

康熙三十七年

上谕内阁：“览科道衙门月终注销案件，但奏称无违。”

“限之事，而事务若干件于几日完结，并未开载。此后应将事件数目并完结日期于疏内详列具奏。” 康熙三十七年五月十七日

康熙三十九年

上谕：“大学士伊桑阿、马齐、王熙、吴琠、熊赐履、张英学”

“士满都、邵穆布、巢可托、舒禄、范承烈、王九龄、曹鉴伦，言官风闻言事，向曾准行。今各省自督抚以下，典史、教职以上，将军、提、镇以下，千、把总以上，凡官员贤否，关系民生利病之事，科道官有风闻者，亦准陈奏。设若挟私怀怨，或彼此扶同，或暗受嘱托，妄行纠劾者，国家自有定例。可会集满、汉掌印不掌印科道官，以” 此谕谕之。康熙三十九年十月初八日。

康熙四十年

上谕大学士马齐等：“朕于科道官员，许其风闻入告。”

者，耑为广开言路，使自督抚以下各官，有一切事务任意妄为，及所行贪劣，致害民生者，皆知所顾忌而警戒也。科道官员纠参不实，例有处分，又或言不合理及生事妄奏者，外转有之，罢职亦有之。至于被参之人具疏回奏，止应辨晰是非，不应支离牵引。因彼一身被参，而举原参者之父子兄弟亲戚皆受指摘，“以逞报复。则自此以后，孰敢更纠一人。” 顷左必蕃参郭琇，郭琇即将参己之人转行穷诘。王材任参高承爵，高承爵即将《王材任》之父与其亲戚妄意牵连。且如钱钰曾参原为巡抚穆尔赛在任贪婪，及后钱钰授山东巡抚，其居官并无胜于穆尔赛之处。他若此类者甚多。彭鹏身为言官时，亦曾参“人，兹为王度昭所劾，理应止以切己之事剖晰奏明。乃今讦奏王度昭，谓曲庇亲戚，而其间所有夙怨，又未指出实据。彭鹏虽操守清廉，居官亦善所回奏，反复渎陈，词气不胜忿激。凡在君上之前，不应陈奏之言辄形于章疏，粗戾已极！著以严旨传饬之。” 康熙四十年十二月十六日

申鉴。